gl gl lt gl en gl gl gl gl gl gl gl en gl gl gl gl gl gl gl gl gl it gl gl gl gl gl fr gl gl ca gl eu gl es gl gl gl gl gl gl gl gl gl gl gl gl gl gl gl gl gl gl gl gl gl gl gl es gl es lt gl gl es gl pt it gl it gl gl gl gl gl gl gl gl gl gl gl gl gl en gl gl gl gl gl gl gl gl es sl war gl it gl gl gl gl gl gl gl gl gl gl gl gl es
Presentamos unha programación de Nadal con propostas culturais para tódalas idades | Concello A Pobra do Brollón
Coñece A Pobra do Brollón
Entre Ribeira Sacra e O Courel
DEVESA DE LOUREIRO E SEQUEIROS DO MAZO
PONTE MEDIEVAL E MUÍÑO DE BARXA
ALDEA MINEIRA DA VENEIRA DE ROQUES
MINA ROMANA DOS MEDOS
Castro de San Lourenzo
Presentamos unha programación de Nadal con propostas culturais para tódalas idades
Inicio/Novas/Presentamos unha programación de Nadal con propostas culturais para tódalas idades
Presentamos unha programación de Nadal con propostas culturais para tódalas idades
O Concello da Pobra do Brollón presentou unha programación de Nadal repleta de espectáculos para tódalas idades.
“Ofrecemos unha completa axenda cultural con actividades pensadas para toda a veciñanza, maiores e pequenos” comenta Ricardo Rodicio, concelleiro de Cultura.
“Por suposto cumpriremos con tódalas medidas necesarias pola situación epidemiolóxica. Insistimos en que é posible seguir apoiando o sector cultural e programar de xeito seguro,” engade o concelleiro.
O programa arranca ao grande coa proxección de Ons, poucos días despois da súa estrea en cines. Contarase coa presenza do seu director Alfonso Zarauza. Para que a experiencia sexa óptima para o espectador, instalarase unha pantalla grande e son de alta calidade. Este primeiro evento será o domingo 27 ás 19:00 no Local Multiusos de Salcedo.
Continúa o programa de Nadal o martes 29 de decembro cun espectáculo infantil e familiar cheo de fantasía: O vixilante de soños de Ubú Teatro. Será ás 17:30 na Casa da Cultura ‘Olga Novo’.
Ao día seguinte, o día 30, haberá outro evento que poderán gozar tódalas idades: Forzu2 de Circo Chosco. Un espectáculo cun dúo de atletas que realizan trucos imposibles en forma de portés, acrobacias aéreas, malabares e lume. Será ás 17:30 no Pavillón Municipal.
Xa no ano 2021, o día 3 de xaneiro, estará Xurxo Souto presentando o seu novo libro Pangalaica. Recortes poderosos: unha compilación de pequenos relatos ilustrados sobre as historias e as persoas que Xurxo Souto foi atopando nas súas viaxes por Galicia. O evento será ás 19:00 da Casa da Cultura.
O día 5 de xaneiro, haberá un novo espectáculo infantil de Paco Nogueiras baseado no libro-cd-dvd Brinca Vai!, editado por Kalandraka Editora. A partir das 17:30 o Pavillón Municipal encherase de cancións, animacións e interpretacións cos ritmos e rexistros máis divertidos.
A programación acaba o 9 de xaneiro na Casa da Cultura cun espectáculo pensado para público xuvenil e adulto: Divas de diván a cargo de Tarabela Creativa. Unha obra sobre a sexualidade e os desexos a través de contos interpretados por Vero Rilo, Carmen Conde e Ángeles Goás.
As obras Divas de diván, Forzu2 e O vixilante de soños son financiados pola Área de Cultura da Deputación de Lugo.
Tódalas actividades requiren reserva previa, preferiblemente por WhatsApp no teléfono 650 624 828.
Ant Ver todas Seguinte
Creando comunidad con las actividades turístico-culturales desarrolladas en el Ayuntamiento de A Pobra do Brollón
A Trastenda dos Contos
O punto limpo móbil continúa a súa xira polas parroquias
Arranca un novo obradoiro dual de emprego para acondicionar zonas verdes
O programa ‘Coidados porta a porta’ chega á Pobra do Brollón a finais de setembro
Chega unha fin de semana de música e cine
A Pobra do Brollón
A Pobra do Brollón
Aviso Legal · Política de cookies
Visita A Pobra do Brollón
Entre Ribeira Sacra e O Courel
Arranca un novo obradoiro dual de emprego para acondicionar zonas verdes
O programa ‘Coidados porta a porta’ chega á Pobra do Brollón a finais de setembro
Chega unha fin de semana de música e cine
© 2018 Némesis Audiovisual · GaliciaDigital Soluciones Web